cyanic-selkie/wikianc huggingface dataset:
Նախկին մարդիկ
Տերմինի պատմություն
«Նախկին մարդիկ» արտահայտությունը Ռուսական կայսրությունում գործածության մեջ է դրվել 1897 թվականին Մաքսիմ Գորկու «Նախկին մարդիկ» («Бывшие люди») պատմվածքի հրապարակումից հետո, որը պատմում է այն մարդկանց մասին, ովքեր բարեկեցիկ կյանքից հետո հայտնվել են տառապանքի անդունդում։ Եթե 19-րդ դարի վերջին Գորկու համար «նախկին մարդիկ» խղճահարության և կարեկցանքի արժանի մարդիկ էին, ապա խորհրդային իշխանության հաստատումից հետո «նախկին մարդիկ» նոր իմաստով դարձել են տարբեր տեսակի հետապնդումների օբյեկտ։
Բռնաճնշումներ «նախկինների» նկատմամբ ԽՍՀՄ-ում
Տարբեր գնահատականներով՝ 1913 թվականին Ռուսաստանում եղել է համեմատաբար բարեկեցիկ կյանքով ապրող 22-35 միլիոն մարդ, որոնք բնակվել են ինչպես քաղաքներում, այնպես էլ գյուղերում ։
Սերգեյ Կիրովի սպանությունից հետո սկիզբ առած բռնաճնշումների ալիքի ժամանակ ԽՍՀՄ ՆԳԺԿ-ն իրականացրել է «Նախկին մարդիկ» գործողությունը, որի ընթացքում 1935 թվականի մարտին այդ կատեգորիայում ներառված ավելի քան 11 000 մարդ ձերբակալվել է կամ արտաքսվել Լենինգրադից (որի կուսակցական կազմակերպությունը ղեկավարում էր Կիրովը, և որտեղ էլ նա սպանվել է)՝ համաձայն 1935 թվականի փետրվարի 27-ի № 29 հրահանգի՝ «Լենինգրադից և արվարձաններից հակահեղափոխական տարրը երկրի հեռավոր շրջաններ վտարելու մասին»։ 1935 թվականի ապրիլի 1-ից ՆԳԺԿ-ի վարչությունն ընդլայնել է գործողության շրջանակը (ՆԳԺԿ-ի 1935 թվականի մարտի 28-ի «Լենինգրադի մարզի և Կարելիայի ԻԽՍՀ-ի սահմանային շերտերը կուլակներից և հակասովետական տարրերից մաքրելու մասին» («Об очистке погранполосы Ленинградской области и АК СССР от кулацкого и антисоветского элемента») հրամանը), որի ընթացքում վտարվել է 22 511 մարդ (5100 ընտանիք), այդ թվում՝ 101 «նախկին մարդկանց» ընտանիքներ։ Այնուհետև, մինչև 1935 թվականի հունիսի 15-ն անձնագրային գործառնություններով քաղաքից և սահմանային շերտից արտաքսվել է ավելի քան 8000 մարդ ։
Մեծ տեռորի ժամանակ խորհրդային իշխանությունը, երկիրը «մաքրելով» «նախկին մարդկանցից» այդ տերմինի ամենալայն իմաստով, այսինքն՝ խորհրդային իշխանության «ավանդական» թշնամիների բոլոր կատեգորիաներից (ՆԳԺԿ տերմինաբանության մեջ՝ «վարկաբեկող սոցիալական և քաղաքական անցյալ» ունեցող անձինք)՝ «չջախջախված» կուլակներից, նախկին հողատերերից, թագավորական պաշտոնյաներից, սպիտակ սպաներից, եկեղեցականներից, էսէռներից, մենշևիկներից և այլն, ինչպես նաև ռեցիդիվիստներից։ Զանգվածային ձերբակալություններով և գնդակահարություններով ՆԳԺԿ-ն պետք է վերացներ ԽՍՀՄ-ում «ապստամբական բազան» պատերազմի դեպքում ։
ԽՍՀՄ ՆԳԺԿ 1939 թվականի հոկտեմբերի 11-ի № 001223 հրամանը սահմանել է բյուրոկրատական ընթացակարգեր «հակասովետական և սոցիալապես օտար տարրին» հետևելու համար՝  «նախկին մարդկանց» կատեգորիան սահմանելով հետևյալ կերպ. «նախկին ցարական և սպիտակգվարդիական վարչակազմը, նախկին ազնվականները, հողատերերը, վաճառականները, առևտրականները, որոնք օգտագործում են վարձու աշխատանք, ձեռնարկությունների սեփականատերեր և այլն ։
Մշակույթում
Малая церковка. Свечи оплывшие. Камень дождями изрыт добела. Здесь похоронены бывшие, бывшие. Кладбище Сент-Женевьев-де-Буа.
Ծանոթագրություններ
Կատեգորիա:Հալածանքներ ԽՍՀՄ-ում Կատեգորիա:Ռուսաստանի սոցիալական պատմություն
Լա Նավա դե Ռիկոմալիլյո
Լա Նավա դե Ռիկոմալիլյո(La Nava de Ricomalillo), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Լա Խարա շրջանի կազմում։ Տարածքը զբաղեցնում է 40 կմ²։ Բնակչությունը 650 մարդ (ըստ 2010 թվականի )։ Պրովիցիայի վարչական կենտրոնից հեռու է 116 կմ։
Արտաքին հղումներ
Կատեգորիա:Իսպանիայի քաղաքներ
Կաստելետո դի Բրանդուցո
Կաստելետո դի Բրանդուցո (Castelletto di Branduzzo), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 1090 մարդ (2008 թվական)։ Խտությունը կազմում է 95 մարդ/կմ²։ Տարածքը 11 կմ² է։ Փոստային ինդեքս՝ 27040։ Հեռախոսային կոդ՝ (+39) 0383։
Սրբեր Սիրը Պավիայից և Ալբերտը հարգվում են որպես կոմունայի հովանավորներ։ Տոնը նշվում է օգոստոսի առաջին կիրակի օրը։
Ծանոթագրություններ
Կատեգորիա:Իտալիայի բնակավայրեր
Վերխնեկամենսկոե
Վերխնեկամենսկոե (Верхньокамянське), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Վերխնեկամենսկոե գյուղում բնակվում էր 960 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
(8397) Չիակիտանակա
(8397) Չիակիտանակա (Chiakitanaka), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 8-ին Սատորու Օտոմոյի կողմից Կիյոսատոյում ։
Միջին հեռավորությունը Արեգակից կազմում է 2,586105 ա. մ., առավելագույնը մոտենում է 2,136 ա. մ. հեռավորության վրա և հեռանում 3,0363 ա. մ. ։ Արեգակի շուրջ մեկ ամբողջական պտույտ է կատարում 1519,03 երկրային օրվա ընթացքում, իր ուղեծրով շարժվելով միջինում 0,236993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,94° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Սատորու Օտոմոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բեյլիքդյուզյու
Բեյլիքդյուզյու (Beylikdüzü), վարչական շրջան Ստամբուլի մարզի եվրոպական հատվածում։ Հանդիսանում է Ստամբուլ քաղաքի արբանյակ շրջաններից մեկը։
Պատմություն
Օսմանյան կայսրության ժամանակներում շրջանը կոչվել է Գարդեն («այգի»)։ Թուրքական Հանրապետության կազմավորումից հետո վերանվանվել է Քավաքլը։ Իր ժամանակակից անվանումը ստացել է 2003 թվականին։
Արտաքին հղումներ
Կատեգորիա:Ստամբուլի նահանգի բնակավայրեր Կատեգորիա:Թուրքիայի քաղաքներ
Լա Պուեբլանուևա
Լա Պուեբլանուևա (La Pueblanueva), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ Համայնքնը գտնվում է Լա-Խառա շրջանի կազմում։ Տարածքը զբաղեցնում է 122 կմ²։ Բնակչությունը 2350 մարդ (ըստ 2010 թվականի)։ Պրովիցիայի վարչական կենտրոնից հեռու է 68 կմ։
Արտաքին հղումներ
Կատեգորիա:Իսպանիայի քաղաքներ
Ուրանի լեռ
Լեռան գագաթը ձևավորվել է լավայի հոսքից։ Լեռան լանջերի թեքությունը հասնում է մինչև 7°։ Մեծ կալդերա (90×65 կմ) ձգվաում է հյուսիս-արևելքից դեպի հարավ-արևմուտք։
Անվանում
Ուրան լեռան կալդերա՝ Uranius Patera), անունը ստացել է վաղ ժամանակաշրջանում, այն հաստատվել է 1973 թվականին Միջազգային աստղագիտական միության կողմից ։ Լեռը նշանակված է Uranius Mons անվանմամբ միայն 2007 թվականին ։
Սպանություն է հայտարարված
«Սպանություն է հայտարարված» (A Murder Is Announced), դետեկտիվ ժանրի գիրք, որը գրել է Ագաթա Քրիստին։ Մեծ Բրիտանիայում այն առաջին անգամ հրատարակվել է Collins Crime Club հրատարակչության կողմից 1950 թվականի հունիսին, իսկ Միացյալ Նահանգներում՝ Dodd, Mead & Co հրատարակչության կողմից նույն ամսին ։ Մեծ Բրիտանիայում գիրքը վաճառվել է ութ ու կես շիլինգով, իսկ Միացյալ Նահանգներում՝ երկուս ու կես դոլարով ։
Վեպում հանդես է գալիս Ագաթայի դետեկտիվը՝ բոլորին շատ հայտնի Միսս Մարփլը։ Այն համարվում է դասական քրեական վեպ։ Գիրքը լայնորեն տարածվել է հրատարակությունից հետո՝ համարվելով Քրիստիի հիսուներորդ գիրքը։ Սյուժեն նախկինում դիտարկվել է Քրիստիի՝ Միսս Մարփլի մասին պատմող «Գործընկերը» պատմվածքում, որտեղ կերպարները նույնպես ապրում էին Little Paddocks կոչվող վայրում։
Սյուժե
Chipping Cleghorn թերթում ծանուցում է հայտնվում. «Սպանություն է հայտարարված, և այն տեղի կունենա ուրբաթ՝ հոկտեմբերի 29-ին՝ ժամը 6.30-ին, Little Paddocks-ում։ Ընկերնե՛ր, ընդունեք այս հրավերը, սա միակ ծանուցումն է»։ Սա զարմանք է պատճառում Լետիտիա Բլեքլոկին՝ Little Paddocks-ի սեփականատիրոջը։ Ինչևէ սա նրան չի խանգարում, և նա իր հյուրերի համար պատրաստություն է տեսնում։ Գյուղացիների մոտ այս ծանուցումը նույնպես մեծ զարմանք ու հետաքրքրասիրություն է առաջացնում, և նրանցից շատերը գալիս են Բլեքլոկի տուն՝ անիմաստ պատճառաբանումներ հորինելով։ Երբ զարկում է ժամը վեցն անց երեսունը, լույսերը անջատվում են, դուռը ճռռալով բացվում է, մի մարդ է հայտնվում՝ կուրացնող ջահը ձեռքին, ով պահանջում է, որ հյուրերը ձեռքերը վեր բարձրացնեն։ Մեծամասնությունը կատարում է այս պահանջը՝ կարծելով, որ սա խաղի մի մասն է, բայց խաղն ավարտվում է՝ սենյակում երկու կրակոցներ արձակելով։ Երբ լույսերը միացվում են, Միսս Բլեքլոկի ականջից արյուն էր գալիս, իսկ ատրճանակով զինված մարդը մեռած պառկած էր հատակին։ Դորա Բանները (Բաննին) միանգամից ճանաչում է կրակողին․ դա Ռուբի Շերցն էր՝ մի անծանոթ, ով աշխատում էր տեղական հյուրանոցի ընդունարանում և մի քանի օր առաջ Լետիտիայից գումար էր խնդրել։
Այս տեսարանը ենթադրում է տարօրինակ ինքնսապանություն կամ պատահական մահ, բայց տեսուչ Քրադոկը չի ուզում հավատալ դրան։ Քրադոկը այս գործի մեջ ներգրավվում է միսս Մարփլին, որը հյուր է այն հյուրանոցում, որտեղ Շերցը աշխատում էր։ Նրանք իմանում են, որ Շերցը նախկինում հանցագործությամբ է զբաղվել։ Շերցի ընկերուհին, որը սպա կենտրոնում աշխատում է որպես մատուցողուհի, հայտնում է, որ Շերցին վճարել են, որ նա հանդես գա որպես հանցագործ։ Վերջինս հավատում էր, որ դա «հիմար անգլիական կատակ» էր։ Քրադոկը վերադառնում է Chipping Cleghorn, որտեղ միսս Մարփլը մնում էր տեղի երեցի կնոջ տանը։
Միսս Բլեքլոկը աշխատում էր ֆինանսիստ Ռանդալ Գոդլերի մոտ, բայց այդքան էլ լավ չէր ապրում։ Չնայած այս ամենին, նրան մեծ ժառանգություն էր հասնում։ Ռանդալ Գոդլերի կալվածքը օրենքով հասնում էր իր կնոջը՝ Բելլին, ում առողջական վիճակը հիմա այդքան էլ լավ չէ։ Երբ Բելլը մահանա, միսս Բլեքլոկին կհասնի ողջ ժառանգությունը, բայց եթե նա Բելլից ավելի շուտ մահանա, կալվածքը կանցնի խորհրդավոր «Փիփ»-ին և «Էմմա»-ին, ովքեր Ռանդալի քրոջ՝ Սոնիայի երեխաներն են, բայց նրանց միջև հարաբերությունները այդքան էլ ամուր չէին։
Տեսուչ Քրադոկը նկատում է, որ դեպի հյուրասենյակը բացվող դուռը յուղոտված է, իսկ Բաննին նշում է, որ վերջերս դռանը կցված մի աթոռ էր տեղակայված։ Քրադոկը որոշում է ճանապարհորդել Շոտլանդիա՝ հանդիպելու Բելլին։ Բելլը խոստովանում է, որ Լետիտիան հարազատ քույր ուներ Շարլոտ անունով, ում մոտ խպիպ էր հայտնաբերվել։ Նրանց հայրը մահացել էր դեռևս Երկրորդ համաշխարհային պատերազմից առաջ։ Լետիտիան ստիպված թողնում է իր աշխատանքը և քրոջը տանում է Շվեյցարիա՝ վիրահատության։ Քույրերը սպասեցին մինչև պատերազմը դադարի Շվեյցարիայում, բայց մինչ այն ավարտվելը, Շարլոտը հանկարծակի մահանում է։ Լետիտիան միայնակ վերադառնում է Մեծ Բրիտանիա։
Միսս Մարփլը թեյում է Բաննիի հետ և Բաննին պատմում է վերջերս բացահայտված յուղոտված դռան մասին, որը հայտնաբերել էր տեսուչի հետ միասին։ Նա վստահ է, որ Պատրիկ Սիմոնսը՝ Լետիտայի փոքր զարմիկը, իրականում այն մարդը չէ, ում անունից ներկայանում է։ Սիմոնսը իր քրոջ՝ Ջուլիայի և այրի Ֆիլիպիա Հեյմսի հետ մնում է Little Paddocks կոչված վայրում։ Բաննին նաև վստահ է, որ սպանության գիշերը սենյակում ուրիշ ջահ էր տեղադրված, բայց նրանց խոսակցությունը ընդհատվում է Լետիտայի այցով։
Լետիտիան ծննդյան խնջույք է կազմակերպում Բաննիի համար։ Նա հրավիրում է գրեթե բոլորին, ովքեր ներկա էին սպանության գիշերը։ Նա խնդրում է Միցիին՝ խոհարարին, նրա համար հատուկ տորթ թխել, որը Պատրիկը անվանել էր «Համեղ մահ»։ Խնջույքից հետո Բաննին գլխացավ է ունենում, բայց չի կարողանում գտնել իր՝ վերջերս գնած գլխացավի համար նախատեսված դեղը և որոշում է Լետիտիայի սենյակից վերցնել։ Հաջորդ օրը, Բաննիին մահացած են գտնում։ Միսս Մարփլը այցելում է սգացող Միսս Բլեքլոկին և խնդրում է տեսնել լուսանկարների ալբոմներ, որոնք պարունակում են Սոնիա Գոդլերի՝ Փիփի և Էմմայի մոր, նկարները, բայց Սոնիայի բոլոր նկարները հեռացված էին ալբոմից։ Երբ Միսս Բլեքլոկը նամակ է ստանում իրական Ջուլիա Սիմոնսից, նա բացահայտում է խաբեբային, ով ներկայացել էր որպես Էմմա։ Ինչևէ վերջինս ժխտում է, որ նա փորձում էր սպանել միսս Բլեքլոկին և պնդում է, որ չի տեսել իր երկվորյակին՝ Փիփին։
Միսս Հինչկլիֆը և Մյորգաթրոյդը՝ սպանության գիշերը ներկա երկու օրիորդները, հետևություններ անելով, պարզում են, որ միսս Մյորգաթրոյդը, ով դռան հետևում էր և հետևապես կուրացված չէր ջահից, կարող էր տեսնել, թե ով էր սենյակում, երբ ջահը հասել էր նրանց դեմքերին։ Այս երկուսը եզրակացնում են, որ այն մարդը, ով սենյակում չէր, կարող էր լքել սենյակը այն ժամանակ, երբ լույսերը հանգան և հայտնվել Շերցի հետևում ու կրակել և՛ նրա, և՛ միսս Բլեքլոկի վրա։ Երբ միսս Մյորգաթրոյդը հիշում է այն մեկին, ով սենյակում չէր, միսս Հինչկլիֆի հեռախոսը զանգում է և նրան շտապ կանչում են անասնաբույժի մոտ։ Միսս Հինչկլիֆի մեկնելու հետ մեկտեղ Մյորգաթրոյդը հայտնվում է ճանապարհի վրա՝ ասելով՝ Նա այստեղ չէ՜ր։ Երբ միսս Հինչկլիֆը վերաադառնում է, նա հանդիպում է Միսս Մարփլի հետ, և երկուսով նրանք հայտնաբերում են Մյորգաթրոյդի մարմինը․ վերջինիս խեղդել էին։ Հինչկլիֆը սարսափահար վիճակում հայտնում է Մյորգաթրոյդին կատարվածը։
Տեսուչ Քրադոկը հավաքում է բոլորին Little Paddocks-ում, որտեղ Միցին պնդում է, որ տեսել է, թե ինչպես է միսս Բլեքլոկը կրակում Շերցի վրա։ Բայց Քրադոկը ուշադրություն չի դարձնում նրա խոսքերին և մեղադրում է Էդմունդ Սվեթենհեմին (ինքն իր այրիացած մոր հետ նույնպես ներկա էր այն գիշերը), որ նա ներկայացել է որպես Փիփ։ Քրադոկը մեղադրում է Էդմունդին այն բանում, որ նա ցանկանում էր ամուսնանալ հարուստ կնոջ հետ՝ սպանելով Լետիտիային, բայց Էդմունդը իհարկե ժխտում է այդ ամենը։ Հենց այդ պահին մի բղավոց է լսվում խոհանոցից, որտեղ միսս Բլեքլոկը փորձում էր խեղդել Միցիին լվացարանակոնքում։ Երբ միսս Բլեքլոկը լսում է Դորա Բանների ձայնը, նա շփոթված ազատ է արձակում Միցիին, այնուհետև՝ ձերբակալվում։
Միսս Մարփլը բացահայտում է ճշմարտությունը․ իրականում Շարլոտը չէր Շվեյցարիայում մահացողը, այլ՝ Լետիտիան։ Իմանալով, որ Լետիտիան ժառանգության իրավահաջորդն էր, Շարլոտը, մահացած ձևանալով, վերադարձել է Անգլիա, որտեղ նրան վտանգ չէր սպառնում, քանի որ այնտեղ շատ քչերն էին իրեն ճանաչում։ Նա խուսափում էր շփվել այն մարդկանց հետ, ովքեր Լետիտայի հետ կապ ունեին, ինչպիսիններից է Բել Գոդլերը և իր պարանոցին տարբեր զարդեր էր կախում, որպեսզի թաքցնի խպիպի վիրահատությունից մնացած սպիները։ Բայց Ռուդի Շերցը կարող էր նրան մատնել, քանի որ նա աշխատում էր շվեյցարական հիվանդանոցում, որտեղ Շարլոտը բուժվում էր և կարող էր նրան միանգամից ճանաչել․ ահա թե ինչու Շարլոտը սպանեց նրան։ Դորա Բանները, ով Շարլոտի կողմից ամբողջովին վստահված անձ էր, հակված էր անգիտակցորեն նրան մատնելու։ Մի քանի առիթների ճամանակ նա Միսս Բլեքլոկին անվանում էր «Լոտտի» (Շարլոտ անվան կարճ տարբերակը) Լետտի անվանելու փոխարեն (Լետիտիա անվան կարճ տարբերակը), իսկ նրա խոսակցությունը Միսս Մարփլի հետ ճակատագրական եղավ։ Էմի Մյորգաթրոյդը սպանվել է այն պատճառով, որ հենց նա է գիտակցել, որ Շարլոտը միակն էր, ում աչքերը չէին կուրացվել Ռուդի Շերցի՝ ջահի հարվածից։
Միսս Մարփլը համոզեց Միցիին և Էդմունդին մասնակցել Շարլոտ Բլեքլոկին խաբելու գործընթացին։ Ֆիլիպիայի որպես Փիփ ներկայանալը պլանավորված չէր, բայց տեսուչ Քրադոկին հաջողվեց ճշտել, որ Էդմունդը ցանկանում էր կորզել Ֆիլիպայի ունեցվածքը։ Միսս Մարփլը նմանակել էր Բաննիի ձայնը Շարլոտին մոլորեցնելու և իր ծրագրերից հետ կանգնելու համար։ Վերջիվերջո Գոդլերի ողջ ժառանգությունը անցնում է Ֆիլիպիային և «Ջուլիային», Էդմունդը և Ֆիլիպիան ամուսնանում են և վերադառնում են Chipping Cleghorn՝ շարունակելու իրենց կյանքը։
Գրական ընկալում
Ջուլիան Մաքլարեն Ռոսը հինգ տարի Քրիստիի գրքերից ոչ մեկին չարձագանքելով, վերջապես 1950 թվականի հունիսի 23-ին The Times Literary Supplement գրախոսությանը հայտնեց իր գոհունակությունը գրքի վերաբերյալ՝ Ագաթա Քրսիտիի նոր վեպը միշտ էլ արժանի է դասվել դետեկտիվ ժանրի գրքերից լավագույնների շարքին, և նրա հիսուներորդ գիրքը՝ «Սպանություն է հայտրարարված»-ը ապացուցում է այդ ամենը։ Սյուժեն, ինչպես միշտ, հնարամիտ է, գրելաոճը՝ ավելի ստույգ, իսկ երկխոսությունը և՛ իմաստալից, և՛ սրամիտ։ Իսկ հետաքրքրությունը ընթերցողի մոտ առաջանում է հենց գրքի սկզբից և մինչև վերջին պահը անկանխատեսելի է՝ ինչ կպատահի։ Կարդացողը խելացի պետք է լինի, եթե կանխագուշակի սյուժեի ընթացքը, չնայած նրան, որ Քրիստին, ինչպես միշտ, հավատարիմ է իր սկզբունքներին և անընդհատ ակնարկներ է նետում, բայց այս անգամ ընթերցողը պետք է շատ նրբանկատ մոտենա տեքստին՝ առեղծվածը բացահայտելու համար, մինչ այն պահը, երբ Միսս Մարփլը բացահայտում է հանցագործին։ Արձագանքում եզրակացվեց, որ միսս Քրիստին ևս մեկ անգամ նոր հորիզոններ կտրեց՝ ստեղծելով մի թույլ և բարի մարդասպանի կերպար, ով երեք մարդու մահվան պատճառ դարձավ։ Այսպիսի կերպարը վստահելի է, թե ոչ, արդեն արտացոլում է հեղինակի հոգեբանական խառնվածքը և սյուժեի առանձնահատկությունը ։
Մորիս Ռիչարդսոնը 1950 թվականին հունիսի 4-ին The Observer բրիտանական թերթում թողել է իր արձագանքը․ Ըստ նրա Քրիստին ընտրել է մի հարմարավետ, բնակելի գյուղ և այն բնակեցրել է իր սիրելի խուզարկու, ճերմակահեր օրիորդ միսս Մարփլով, որը գործողություններին ավելի ուշ է մասնակցում։ Վարչապետը՝ Քլեմենտ Ատլին նրա մեծ երկրպագուն էր։ 1971 թվականին Քրիստին նոմինացվեց DBE մրցանակաբաշխությանը ։
Նորման Շրափնելը 1950 թվականի հունիսի 4-ին The Guardian օրաթերթում նշել է, որ սա Քրիստիի հիսուներորդ գիրքն էր և ասել է, որ սպանողը ներկայացել է շատ խելամիտ և լավ ծրագրված խաղով ։
Մորա լա Նովա
Մարա լա Նովա (իսպաներեն Mora la Nueva, բասկերեն՝ Mora la Nova, կատալոներեն Móra la Nova), մունիցիպալիտետ և բնակության վայր Իսպանիայում՝ Տարրագոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Ռիբեր-Դ՛Էբր մարզում։ Տարածքը կազմում է 15,9 կմ2։ Բնակչությունը 3238 մարդ՝ 2010 թվականի տվյալներով։
Սպանություն է հայտարարված
Գրական ընկալում
Մի անհայտ գրաքննադատ 1950 թվականի սեպտեմբերի 30-ին Toronto Daily Star օրաթերթում նշել է, որ «Սպանություն է հայտարարված» գիրքը ցուցադրում է այն ողջ ճարպկությունը և հմտությունը, որը կարելի է ակնկալել Ագաթա Քրիստիից ։
Մորա լա Նովա
Արտաքին հղումներ
Կատեգորիա:Իսպանիայի բնակավայրեր
Սպանություն է հայտարարված
Գրական ընկալում
Ռոբերտ Բեռնարդը նշել է, որ սա Ագաթա Քրիստիի գերազանց գրքերից մեկն է, ուղղակի վերջն ավարտվում է սպանությամբ։ Գիրքը հեռակա կապ ունի նույն հեղինակի «Գործընկերը» գրքի հետ ։
Մանանեխ սարեպտական
Մանանեխ սարեպտական, կաղամբազգիների ընտանիքին պատկանող դեղաբույս։
Սպանություն է հայտարարված
Գրական ընկալում
Entertainment Weekly ամերիկյան շաբաթական պարբերականի Binge! հոդվածում գրողները «Սպանություն է հայտարարված» գիրքը ընտրել են որպես իրենց պարբերականի սիրելին «Քրիստիի ինը հիանալի վեպերը» շարքից ։
Արտաքին հղումներ
Կատեգորիա:1950 գրքեր Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:Ագաթա Քրիստիի ստեղծագործություններ
Մանանեխ սարեպտական
Նկարագրություն
40-60սմ բարձրությամբ միամյա խոտաբույս է։ Ցողունը ճյուղավոր է, տերևները՝ փետրաձև մասնատված կոթունավոր։ Վերին նշտարաձև տերևները ատամնաեզր են, նստադիր։ Կարճ ողկույզներում հավաքված են մանր ոսկեգույն-դեղին ծաղիկները։ Կարճ կտուցով պտուղը գլանաձև երկարավուն պատիճ է, որի մեջ մեկ շարքով դասավորված են գնդաձև սերմերը ։
Տարածվածություն
Որպես մոլախոտ աճում է ստորին լեռնային գոտու այգիներում և ցանքսերում և աղբավայրերում։ Հանդիպում է Արմավիրի, Արարատի մարզերում և Երևանում, իսկ որոշ շրջաններում նաև աճեցվում է։ Մեղրատու բույս է ։
Նշանակություն
Բուժական նպատակով օգտագործվում են սերմերը։ Դրանցից ստանում են եթերային և ճարպային յուղեր, որոնք օգտագործում են սննդարդյունաբերության մեջ։ Տերևներից պատրաստում են աղցաններ ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Կաղամբազգիներ Կատեգորիա:Միամյա բույսեր Կատեգորիա:Խոտաբույսեր Կատեգորիա:Ասիայի բուսական աշխարհ
Կոտուց (լեռնագագաթ)
Կոտուց, Կոտուց սար, Քեթուզդաղ, Քեթուզսար, Քեթուս, Քյութուզդաղ, լեռնագագաթ Հայաստանի Արարատի մարզի կենտրոնում՝ համանում լեռներում (Երանոսի լեռների հարավային ճյուղավորություններից), Ուրցաձոր գյուղից 6,8-7 կմ հյուսիս-հյուսիս-արևելք, Ուրցաձոր գյուղից 2 կմ հյուսիս-արևմուտք։ Տեղադրման կոորդինատներ 39.97702°N, 44.77257°W։ Լանջերը կտրտված են մանր ձորակներով և ծածկված չորադիմացկուն թփուտներով ու խոտաբույսերով։ Լեռան գագաթը գտնվում է «Խոսրովի անտառ» պետական արգելոցում։ Հարավ-արևելյան լանջին գտնվպւմ է Տափի բերդ ։ Բարձրությունն է 2061,5 մ։ Լանջերը զառիթափ են՝ 35-55°՝ ծածկված աղքատիկ բուսականությամբ։ Համեմատաբար հեշտ հաղթահարելի է հյուսիսարևելյան կողմից ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արարատի մարզի լեռներ
Վերշինա (գյուղ, Արտյոմովսկի շրջան)
Վերշինա (Вершина), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Վերշինա գյուղում բնակվում էր 24 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Ֆրեդերիկ Ռաֆայել
Ֆրեդերիկ Մայքլ Ռաֆայել, բրիտանական ծագմամբ ամերիկաբնակ սցենարիստ, կենսագիր, ոչ-գեղարվեստական գրող, վիպասան և լրագրող։
Վաղ կյանք
Ռաֆայելը ծնվել է հրեաների ընտանիքում Չիկագոյում, Իռեն Ռոուզի (օրիորդական ազգանունը Մաուզեր) և Shell Oil Co ընկերության աշխատակից Սեդրիկ Մայքլ Ռաֆայելի որդին է ։ 1938 թվականին նա 7 տարեկանում տեղափոխվել է Անգլիայի Պաթնի քաղաք, երբ նրա ծնողները ներգաղթել են Մեծ Բրիտանիա։
Ռաֆայելը սովորել է Կոպթորնի նախապատրաստական դպրոցում, Չարտերհաուս դպրոցում և Քեմբրիջի Սենթ Ջոնի քոլեջում։
Կարիերա
1965 թվականին «Թանկագինս» ֆիլմի սցենարի համար արժանացել է Օսկար մրցանակի, իսկ երկու տարի անց առաջադրվել է Օսկարի «Երկուսով ճանապարհին» ֆիլմի սցենարի համար։ Նա նաև սցենար է գրել 1967 թվականին Թոմաս Հարդիի և ռեժիսոր Ջոն Շլեզինգեր «Խելագար ամբոխից հեռու» ֆիլմի համար։
Նրա հոդվածներն ու գրքերի մասին ակնարկները տպագրվել են մի շարք թերթերում և ամսագրերում, այդ թվում « Լոս Անջելես Թայմս » և «Սանդեյ Թայմս» թերթերում։ Նա հրատարակել է քսանից ավել վեպ, որոնցից ամենահայտնին՝ կիսա-ինքնակենսագրական «Փայլուն մրցանակներ»-ն է (1976), որը նկարագրում է հետպատերազմյա Բրիտանիայում գտնվող Քեմբրիջի համալսարանի մի խումբ ուսանողների կյանքը, երբ նրանք համալսարանն ավարտելով մտնում են ավելի մեծ աշխարհ։ Օրիգինալ վեց մասից բաղկացած BBC հեռուստասերիալի համար նրան շնորհվել է «Թագավորական հեռուստատեսության տարվա գրող» մրցանակը ։ «Համբավ և հաջողություն» գիրքը շարունակում է 1979 թվականի պատմությունը, որը վերամշակվել է 2007 թվականին և հեռարձակվել BBC Radio 4-ով, քանի որ հեռուստաալիքները հրաժարվել էին դրա թողարկումից։ 2010 թվականին BBC Radio 4 հեռարձակել է հերթական շարունակությունը՝ «Վերջնական պահանջներ» վերնագրով, որտեղ Թոմ Քոնթին կատարում է գլխավոր հերոս Ադամ Մորիսի դերը։
Ռաֆայելը հրատարակել է մի քանի պատմական գրքեր, էսսեների և թարգմանությունների ժողովածուներ։ Նա նաև գրել է Սոմերեսթ Մոեմի և Լորդ Բայրոնի կենսագրությունները։ Նա 1964 թվականին դարձել է «Գրականության Թագավորական ընկերության» անդամ։
1999 թվականին Ռաֆայելը հրատարակել է «Լայն բացված աչքերով» հուշագրությունը, որը ռեժիսոր Սթենլի Կուբրիկի հետ « Լայն փակված աչքերով » ֆիլմի սցենարի վրա համագործակցության արդյունքն էր։ Ռաֆայելը մանրամասն նկարագրել է Կուբրիկի հետ իր աշխատանքը, բայց գիրքը հրատարակելուց հետո քննադատվել է ռեժիսորի ընկերների և ընտանիքի անդամների կողմից, այդ թվում՝ Քրիստիանա Կուբրիկը, Յան Հարլանը և Մայքլ Հերրը ։
Իր գրքի վերաբերյալ Ռաֆայելի հոդվածը քննադատել են նաև Սթիվեն Սփիլբերգը և Թոմ Քրուզը ։
Այդ նույն տարվա մեջ Penguin Books հրատարակչությունը տպագրել է Արթուր Շնիցլերի Dream Story-ի նոր թարգմանությունը, որի նախաբանը գրել էր Ռաֆայելը։
Անձնական կյանք
1955 թվականի հունվարի 17-ին նա ամուսնացել է Սիլվիա Բեթի Գլաթի հետ և ունեցել է երեք երեխա։
(8398) Ռուբիա
(8398) Ռուբիա (Rubbia), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 12-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում ։
Միջին հեռավորությունը Արեգակից կազմում է 2,32457 ա. մ., առավելագույնը մոտենում է 1,9387 ա. մ. հեռավորության վրա և հեռանում 2,7104 ա. մ. ։ Արեգակի շուրջ մեկ ամբողջական պտույտ է կատարում 1294,53 երկրային օրվա ընթացքում, իր ուղեծրով շարժվելով միջինում 0,278093 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,96° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Ֆարրա դ'Իսոնզո աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Tunnel Vision
Երգը հիմնականում արժանացել է դրական արձագանքների երաժշտական քննադատների կողմից, ովքեր գովաբանել են Թիմբալենդի կատարած աշխատանքը և այն համեմատել նախկինում երգչուհի Ալիայի հետ կատարած նրա աշխատանքի հետ։ «The 20/20 Experience» ալբոմի թողարկումից հետո երգը Հարավային Կորեայում և Միացյալ Նահանգներում բարձր վաճառքի արդյունքներ ունենալու շնորհիվ հայտնվել է այդ երկրների հիթ շքերթներում։ Երգը Հարավային Կորեայի սինգլների հիթ շքերթ է մտել 27-րդ հորիզոնականով և ունեցել է 6,670 օրինակի վաճառք ։ Այն նաև զբաղեցրել է 40-րդ հորիզոնականը Billboard Hot R&B/Hip-Hop Songs հիթ շքերթում։ Երգը իր ամենաբարձր հորիզոնականը գրանցել է Մեծ Բրիտանիայի R&B սինգլների հիթ շքերթում, որտեղ զբաղեցրել է 8-րդ հորիզոնականը։
Երգի տեսահոլովակը, որի ռեժիսորն են Ջոնաթան Քրեյվենը, Սայմոն Մաքլաֆլինը և Ջեֆ Նիկոլան, թողարկվել է 2013 թվականի հուլիսի 3-ին։ Յոթ րոպե տևողություն ունեցող տեսահոլովակի տարբեր կադրերում պարում են երեք մերկ աղջիկներ, որոնց մարմնի վրա ցուցադրվում են Ջասթին Թիմբերլեյքի և Թիմբալենդի դեմքերը ։ Քննադատները տեսահոլովակը անվանել են «Աշխատանքի համար ոչ անվտանգ» (Not Safe For Work) և նրանցից շատերը այն համեմատել են Ռոբին Թիքի «Blurred Lines» երգի տեսահոլովակի հետ ։ Երգի տեսահոլովակը չնայած ի սկզբանե Յութուբ վիդեոհոսթինգից արգելափակվել է, սակայն կարճ ժամանակահատվածում ետ է վերադարձվել միայն այն պայմանով որ տեսահոլովակը դիտելուց առաջ անհրաժեշտ է հաստատել տարիքը։
Կենդանի կատարումներ
Ջասթին Թիմբերլեյքը առաջին անգամ երգը կատարել է 2013 թվականի հուլիսի 9-ին, Իռլանդիայի մայրաքաղաք Դուբլինի Ֆենիքս պարկ զգոսայգում տեղի ունեցած համերգի ժամանակ ։ Երեք օր անց՝ հուլիսի 12-ին, նա կատարել է երգը Լոնդոնում անցկացված Wireless Festival փառատոնի ժամանակ ։ Երգը նաև ընդգրկված է եղել նրա Legends of the Summer Stadium Tour և The 20/20 Experience World Tour համերգային շրջագայությունների երգացանկում ։
Արտաքին հղումներ
Կատեգորիա:2013 սինգլներ Կատեգորիա:Ջասթին Թիմբերլեյքի երգեր Կատեգորիա:2013 երգեր
Կարնոբատի համայնք
Կարնոբատի համայնք (Община Карнобат), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Կարնոբատ քաղաքը։
Համայնքի տարածքի մակերեսը կազմում է 806 կմ²։
Ստրումյանի համայնքի քմեթը (քաղաքապետ) ընտրությունների արդյունքում Գեորգի Իվանով Դիմիտրովն է ։
Բնակչություն
Ըստ 2011 թվականի մարդահամարի տվյալների՝ համայնքի բնակչությունը կազմում է 28687 մարդ։
Համայնքի կազմ
Համայնքի մեջ են մտնում հետևյալ բնակավայրերը՝
Արտաքին հղումներ
Կատեգորիա:Բուրգասի մարզի համայնքներ Կատեգորիա:Բուլղարիայի վարչական բաժանում Կատեգորիա:Բուլղարիայի համայնքներ
Սապադա
Սապադա  (Sappada), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 1324 մարդ (2008), բնակչության խտություն՝ 22 մարդ/կմ²։ Զբաղեցնում է 63 կմ² մակերես։ Փոստային ինդեքս՝ 32047։ Հեռախոսային կոդ՝ 0435։
Կոմունայի հովանավորն է Սուրբ Մարգարիտ Անտիոքացին։ Տոնը նշվում է հուլիսի 20-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Կուպրիտ
Կուպրիտ, ( լատիներեն՝ cuprum-պղինձ), կարմիր պղնձի հանքաքար, միներալ։ Քիմիական կազմը՝  (Cu-88, 8%, Օ-11, 2%)։ Բյուրեղագիտական համակարգը խորանարդային է։ Բյուրեղներն օքտաէդրի կամ դոդեկաէդրի տեսք ունեն, սակավ ասեղնաձև կամ թելավոր են։ Սովորաբար առաջացնում է դրուզներ, հոծ հատիկավոր, երբեմն հողային ագրեգատներ։ Գույնը՝ կարմիր, սև, փայլը՝ ալմաստի։ Կարծրությունը՝ 3, 5-4, խտությունը՝ 6140 կգ/մ3։ Կուպրիտը տիպիկ հիպերգեն միներալ է։ Առաջանում է պղնձի առաջնային սուլֆիդների և երկրորդային խալկոզինի հաշվին։ Հանդիպում է մալաքիտի, բնածին պղնձի և այլ երկրորդային միներալների հետ՝ պղնձի հանքավայրերի օքսիդացման զոնայում։
Ծանոթագրություններ
Կատեգորիա:Միներալներ Կատեգորիա:Հանքաքարեր
Ծաղկահովիտ (համայնք)
Ծաղկահովիտ, համայնք Հայաստանի Հանրապետության Արագածոտնի մարզում։ Ներառում է Ծաղկահովիտ, Բերքառատ, Գեղադիր, Գեղաձոր, Գեղարոտ, Լեռնապար, Ծիլքար, Հնաբերդ, Նորաշեն, և Վարդաբլուր  գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով ։ Կենտրոնը Ծաղկահովիտ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
Բնակչություն
Ծաղկահովիտ համայնքը ստեղծվել է Ծաղկահովիտ, Բերքառատ, Գեղադիր, Գեղաձոր, Գեղարոտ, Լեռնապար, Ծիլքար, Հնաբերդ, Նորաշեն և Վարդաբլուր համայնքների միավորումից։ Համայնքի բնակչությունը կազմում է 9,559 մարդ։
Ահաբեկչություն Կվետտայում
Ահաբեկչություն Կվետտայում (Quetta attacks), ահաբեկչական գործողություն Պակիստանի Կվետտա քաղաքում, որը տեղի է ունեցել 2016 թվականի օգոստոսի 8-ին։ Այդ օրը մահապարտները հարձակվեցին Կվետտայի պետական հիվանդանոցի վրա` իրենց հետ ունենալով պայթուցիկ սարք և զինամթերք և նախնական տվյալներով վիրավորվել էր ավելի քան 130 մարդ ։ Մահացածները հիմնականում եղել են իրավաբաններ, ովքեր գտնվում էին Կվետտայի հիվանդանոց, քանի որ մինչ այդ հիվանդանոց էր տեղափոխվել իրավաբան Բիլալ Անվար Քասին։ Վերջինս սպանվել էր անհայտ մարդասպանի կողմից ։ Ահաբեկչական գործողության պատասխանատվությունը դրվում է այնպիսի իսլամիստական խմբավորումների վրա, ինչպիսիք են Ջամաթ ուլ Ահրարը և ԻԼԻՊը։ Գործողության արդյունքում մահացել է ավելի քան 93 մարդ, 120-ը` վիրավորվել   ։
Միջազգային արձագանք
ՄԱԿ-ի գլխավոր քարտուղար Բան Կի Մունը, ԱՄՆ Սպիտակ տան մամլո խոսնակ Ջոշ Էրնսթը , Աֆղանստանի նախագահ Աշրաֆ Գանին և Ֆրանսիայի նախագահ Ֆրանսուա Օլանդը դատապարտել են ահաբեկչական ակտը ։ Պակիստանի և Մեծ Բրիտանիայի կրիկետի ազգային հավաքականները մեկ րոպե լռությամբ հարգել են զոհերի հիշատակը։ Բոլոր խաղացողները կրել են սև թևկապ` ի սատար զոհվածների հիշատակին ։
Տաճատ Օգանեսով
Կենսագրություն
Տաճատ Օգանեսովը ծնվել է 1922 թվականին Նալբանդ գյուղում։ 1947 թվականին ավարտել է Տաշքենդի գեղարվեստական ուսումնարանը, 1953 թվականին՝ Լենինգրադի Իլյա Ռեպինի անվան նկարչության, քանդակագործության և ճարտարապետության ինստիտուտը։ 1952 թվականից մասնակցել է ցուցահանդեսների ։ 1954 թվականից դասավանդել է Տաշքենդի գեղարվեստա-թատերական ինստիտուտոտւմ ։
Ահաբեկչություն Կվետտայում
Միջազգային արձագանք
Facebook սոցիալական կայքը ակտիվացրել է «Facebook Safety Check» ծառայությունը, որը հնարավորություն է տալիս մարդկանց կայքում ցույց տալու, որ իրենք ապահով վայրում են գտնվում ։
Տաճատ Օգանեսով
Ստեղծագործություններ
Օգանեսովը ժանրային գեղանկարչության վարպետ է, ռեալիստական դպրոցի ավանդույթների համախոհ, տաղանդավոր դիմանկարիչ և գունանկարիչ։
Ահաբեկչություն Կվետտայում
Ահաբեկչության պատասխանատուներ
Եվ Պակիստանի թալիբները, և ԻԼԻՊը իր վրա է վերցրել ահաբեկչական գործողության պատասխանատվությունը։ Անգամ ԻԼԻՊը հայտարարել է, որ ահաբեկչական գործողությունը իրականացվել է «Պակիստանի ոստիկանության և պաշտպանության նախարարության սանձարձակ գործողությունների դեմ» ։
Տաճատ Օգանեսով
Ստեղծագործություններ
Դիմանկարներ՝
Ահաբեկչություն Կվետտայում
Ահաբեկչության պատասխանատուներ
Այդուհանդերձ, Ջամաթ ուլ Ահրար խմբավորումը, որը թալիբանի պակիստանյան ճյուղի ահաբեկչական խմբավորումներից է, նույնպես իր վրա է վերցրել հոսպիտալի վրա հարձակման պատասխանատվությունը ։ Խմբավորումը սպառնում է, որ նոր ահաբեկչություններ տեղի կունենան, մինչև «իսլամական արմատական կարգեր չհաստատվեն Պակիստանում» ։
Ամերիկյան խոհանոց
Ամերիկյան խոհանոց, բազմազան ոճերով պատրաստած ուտելիք ԱՄՆ-ում։ Սկսելով բրիտանական խոհանոցի 17 - 18-րդ դարերի ավանդույթներով, խառնվելով բուն ամերիկյան հնդկացինների խոհանոցային ավանդույթների հետ (ուտեստներ եգիպտացորենից, բատատից, թխկու մրգահյութից և այլն) ստեղծվեց ամերիկյան խոհանոցը։ Այն նշանակալից չափով փոփոխվել է վերջին երեք հարյուրամյակներում, տարբեր ներգաղթյալների զուգորդությամբ, ամերիկյան խոհանոցը խառնվելով ամբողջ աշխարհի խոհանոցների հետ այն դարձավ համաշխարհային խոհանոց։ Ամերիկյան ուտեստներ են դարձել գերմանական համբուրգերները և նրբերշիկները, իտալական պիցցան և պաստան, ճապոնական սուշին, չինական ռոլերը և այլն։
Ահաբեկչություն Կվետտայում
Ահաբեկչության պատասխանատուներ
Երկրում եռօրյա սուգ էր հայտարարվել։ Պակիստանի դեսպանատներում բացվել էին սգո մատյաններ, որտեղ ցավակցական գրառումներ են կատարել աշխարհի մի շարք երկրների ղեկավարներ։
Ամերիկյան խոհանոց
Հիմնականում արդի ամերիկացիք ուտում են արագ սպասարկման ռեստորաններում` ֆասթֆուդներում (արագ սնունդ)։
Տաճատ Օգանեսով
Ծանոթագրություններ
Կատեգորիա:Հայ նկարիչներ Կատեգորիա:Շիրակամուտ գյուղում ծնվածներ Կատեգորիա:ԽՍՀՄ նկարիչների միության անդամներ Կատեգորիա:Ուզբեկստանի ԽՍՀ արվեստի վաստակավոր գործիչներ Կատեգորիա:Հայ գեղանկարիչներ Կատեգորիա:Հայ դիմանկարիչներ Կատեգորիա:Ռեպինի անվան ինստիտուտի շրջանավարտներ
Ահաբեկչություն Կվետտայում
Արտաքին հղումներ
Կատեգորիա:2016 իրադարձություններ Կատեգորիա:2016 զանգվածային սպանություններ Կատեգորիա:2016 ահաբեկչություններ
Ամերիկյան խոհանոց
Ամերիկյան խոհանոցի ավանդական ուտեստներ
Ամենուրեք տարածված են հասարակից (թարբ վարունգից կամ լոլիկից) մինչև բանջարեղենային հիմքից բազմաբաղադրիչ ֆիրմային խառնուրդով աղցանները։
Հարավային նահանգների համար բնորոշ են համարվում ֆրիտյուրում տապակած հավկիթը (fried chicken), տավարի մսից շնիցել (country-fried steak), ապխտած խոզի միս, եգիպտացորենի ալյուրից ձիթաբլիթ ու հաց, խեցգետիներ, խեցգետնից ապուրներ (she-crab soup) խեցգետնից կոտլետներ (Maryland crab cakes) ։
Նոր Բրիտանիայի նահանգներում ավանդական են աղ դրած միս բանջարեղենի հետ եփած (boiled dinner), ձկնային ուտեստներ, օմարներ, քլեմ-չաուդեր։
Հարավ - արևմուտքում գերակշռում է մեքսիկական ու ամերիկյան խոհանոցների սինթեզը, այսպես կոչված տեքս-մեքս, որին բնորոշ ուտեստներ են համարվում ֆախիտասը, տակոսը, բուրիտոսը, չիլի կոն կառնեն, աղացրած քաղցր պղպեղները և ուրիշ տեխասա-մեքսիկական ուտեստներ։
Ամերիացիների սննդի մեջ լայն օգտագործվում է սառույցը։ Սառույցով սափորը ռեստորանում մատուցման համար հասարակ է։ Տարածված է սառույցով թեյը (iced tea)։ Գարեջուրը հիմնականում մատուցվում է սառեցված բաժակում։
Ամերիկյան խոհանոցում, որպես խավարտներ օգտագործում են երկար, շագանակագույն և վայրի բրինձ։ Ուտեստի պատրաստման համար օգտագործվում է ծատ համ,եմունքներ` չոր սխտորի փոշի, մի քանի տեսակի աղած պղպեղ, մեխակենու չորացրած բողբոջներ, մշկընկույզներ, խնկածաղիկներ, թարխուն, դարչին, կոճապղպեղ, դափնու տերև, քիմիոն, սամիթ, վանիլ, գետնանուշի կարագ, սոխի փոշի և այլն։
Ամերկայի նահանգներում տարածված են ծովամթերքները։
Հանրախանութներում և պարենային խանութներում վաճառում են բազմազան կիսաֆաբրիկատներ։ Աշխատանքային օրերին շատ ամերիկացիններ ճաշին օգտագործում են կիսաֆաբրիկատներ կամ օրնակի համար պատրաստում են տավարի միս խավարտներ (խաշած կարտոֆիլ և սպանախ կամ լոբի)։ Աղցանի համար օգտագործվում են թարմ բանջարեղեն` հազար, լոլիկ, ավոկադո, ամսաբողկ։
Պատմություն
Սկզբում առաջին գաղութաբնակիչները սնվել են ելակով, մրտենական հապալասով, կապույտ հապալասով, բալով, հաղարջով, սալորով, գետնաելակով, ազնվամորով, աղտորի, գիհու, փռշնու, կտտկենու, ալոճենու և ընկուզենու պտուղներով։ Սննդի մեջ օգտագործվել է նապաստանկի, ջրարջի, պարկամկի, առնետի, բուրունդուկի, խոզի, կուղխի, փորսուղի և ալյլ տեսակի մսեր։ Իսկ թռչուններից` հնդկահավ, կաքավ, լոր, աղավնի, դաշտակտցար, արտույտ։ Լողացող թռչուններից` բադեր, սագեր, կարապներ։ Նաև խխունջների և կրիանների մսերը և գորտերի ոտերը մատուցվել են սեղանին։
Ծանոթագրություններ
Կատեգորիա:Խոհանոց ըստ երկրի Կատեգորիա:Ամերիկյան մշակույթ
Համացանցային մեմ
Համացանցային մեմը գործողություն, երևույթ, արտահայտություն կամ ինչ-որ մեդիա է, որը տարածվում է համացանցի շնորհիվ։ Որոշ հայտնի օրինակներ են Հարլեմ շեյքը և փլենքինգը։ Մեմը միտք, վարքագիծ կամ ոճ է, որը տարածվում է մարդկանց շնորհիվ ։ Համացանցային մեմը կարող է լինել նկար, հիպերհղում, տեսահոլովակ, կայք կամ հեշթեգ։ Այն կարող է լինել ընդամենը բառ կամ արտահայտություն, որը դիտավորյալ տառասխալ է պարունակում։ Այս փոքր շարժումները հաճախ են տարածվում մարդկանց միջև սոցիալական ցանցերի, բլոգների, էլփոստի կամ լուրերի շնորհիվ։ Մեմ բառը առաջինն օգտագործել է Ռիչարդ Դոքինսզը 1976 թվականին իր «The Selfish Gene» գրքում, մշակութային տեղեկության տարածվելը բացատրելու նպատակով ։ Համացանցային մեմ հասկացությունը առաջինն առաջարկել է Մայք Գոդվինը «Wired» ամսագրի 1993 թվականի հունիսի թողարկման մեջ։
Պատմություն
Համացանցի վաղ օրերում այս տիպի երևույթները տարածվում էին էլփոստի կամ քննարկումների համար նախատեսված խմբերի շնորհիվ։ Վեբ-ֆորումներն ու լուրերի խմբերը նույնպես տարածված էին, որովհետև դրանք կարճ ժամանակում ամբողջ աշխարհով մեկ մարդկանց հետ տեղեկությամբ կամ մեմերով կիսվելու հարմար և հեշտ օգտագործվող միջոցներ էին։
Զարգացում և բազմացում
Համացանցային մեմը կարող է մնալ նույնը կամ կարող է ժամանակի ընթացքում ենթարկվել մեկնաբանությունների, նմանակումների և պարոդիայի շնորհիվ փոփոխության։ Համացանցային մեմերը կարող են զարգանալ և տարածվել շատ արագորեն, երբեմն նույնիսկ կարող են հասնել աշխարհահռչակ ճանաչվածության մի քանի օրում։ Համացանցային մեմերը սովորաբար առաջանում են հասարակական շփումներից, փոփ մշակույթի մեջբերումներից կամ հաճախ հանդիպող իրավիճակներից։ Մեմերը հաճախ օգտագործվում են վիրուսային մարքեթինգում, որպես էժան զանգվածային գովազդի միջոց։ Հաճախ այն մեմերը որոնք միջինից բարձր ճանաչության են հասնում շատ շուտ են մոռացվում, իսկ այն մեմերը, որոնք չեն հասնում իրենց ճանաչության գագաթնակետին, շարունակում են օգտագործվել ։
Արտաքին հղումներ
Կատեգորիա:Համացանց Կատեգորիա:Համացանցային մեմեր
Վիդրոջենյա (գյուղ, Արտյոմովսկի շրջան)
Վիդրոջենյա (Відродження), գյուղ Ուկրաինայի Դոնեցկի մարզի Արտյոմովսկիում։
2012 թվականի տվյալներով Վիդրոջենյա գյուղում բնակվում էր 187 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Լա Մատա (Տոլեդո)
Լա Մատա (Տոլեդո) (La Mata), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ Համայնքը գտնվում է Տորրիխոս շրջանի կազմում։ Տարածքը զբաղեցնում է 19, 20 կմ²։ Բնակչությունը 1023 մարդ (ըստ 2010 թվականի )։ Պրովինցիայի վարչական կենտրոնից հեռու է 44 կմ։
Արտաքին հղումներ
Կատեգորիա:Իսպանիայի քաղաքներ
Գալիասկար Քամալ
Գալիասկար Քամալ (իսկական անունը՝ Գալիասկար Գալիաքբարովիչ Քամալեթդինով, Галиәсгар Камал (Галиәсгар Галиәкбәр улы Камалетдинов, Ğaliəsgar Əliəkbər uğlı Qamaletdinov, ), խորհրդային շրջանի թաթար գրող, թաթարական դրամատուրգիայի դասականներից, հասարակական գործիչ։
Որպես թաթարական դրամատուրգիայի և թաթարական թատրոնի հիմնադիրներից մեկը՝ Գալիասկար Քամալին (Քամալեթդինովին) 1923 թվականի հունիսին շնորհվել է «Աշխատանքային հերոսի» կոչում, իսկ որոշ ժամանակ անց տրվել է Թաթարական ԻԽՍՀ ժողովրդական դրամատուրգի կոչում ։
Կենսագրություն
Սովորել է Կազանի «Գոսմանիա» մեդրեսեում, 1889-1897 թվականներին՝ «Մուհամմադիա» մեդրեսեում։
1901 թվականին թողարկել է «Тәраккый» («Առաջադիմություն») թերթը, հիմնել է «Мәгариф» («Լուսավորում») հրատարակչությունը։ 1906 թվականից աշխատել է «Азат» («Ազատություն») թերթում, հետո՝ «Азат халык» («Ազատ ժողովուրդ») թերթում, որտեղ հրատարակվել են մարքսիզմի գաղափարները հռչակող հոդվածներ։
Եղել է «Яшен» («Կայծակ», 1908-1909) սատիրիկ ամսագրի հրատարակիչը և խմբագիրը, աշխատել է «Йолдыз» («Աստղ», 1907-1917) թերթում։
Տպագրվել է 1900 թվականից։ Նշանակալի ստեղծագործություններից են՝ «Դժբախտ պատանին» դրաման (1907, 2-րդ տարբերակ), «Նվերի պատճառով» կատակերգություն (1908), «Սիրուհին» (1911), «Մեր քաղաքի գաղտնիքը» (1911), «Սնանկացում» (1912, ռուսերեն վերահրատարակումը՝ 1944)։ Հոկտեմբերյան հեղափոխությունից հետո Քամալը գրել է երգիծական բանաստեղծություններ, համագործակցել է «Эш» («Աշխատանք»), «Кызыл байрак» («Կարմիր դրոշակ») թերթերի հետ։
Թաթարերեն է թարգմանել Նիկոլայ Գոգոլի «Ռևիզոր», Ալեքսանդր Օստրովսկու «Որոտ», Մաքսիմ Գորկու «Վերջերս» ստեղծագործությունները։
Արտաքին հղումներ
Կատեգորիա:Թաթար գրողներ Կատեգորիա:Խորհրդային դրամատուրգներ Կատեգորիա:Խորհրդային գրողներ Կատեգորիա:Թաթար դրամատուրգներ Կատեգորիա:Թաթար հասարակական գործիչներ Կատեգորիա:Ռուս գրողներ Կատեգորիա:Խորհրդային լրագրողներ Կատեգորիա:Խորհրդային թարգմանիչներ Կատեգորիա:20-րդ դարի գրողներ Կատեգորիա:Ռուս լրագրողներ Կատեգորիա:Ռուս թարգմանիչներ Կատեգորիա:20-րդ դարի ռուս գրողներ Կատեգորիա:Ռուս դրամատուրգներ Կատեգորիա:Թատրոնի դերասաններ Կատեգորիա:Հրատարակիչներ
Մասդենվերժե
Կաստելնոու դե Սեանա (Masdenverge), մունիցիպալիտետ Իսպանիայում, գտնվում է Տարրագոնա պրովինցիայում, Կատալոնիայի ինքնավար մարզում։ Մունիցիպալիտետը մտնում է Մոնտսիյա շրջանում։ Տարածքը՝ 14,6 կմ²։ Բնակչությունը՝ 1 144 (2010)։
Արտաքին հղումներ
Կատեգորիա:Իսպանիայի քաղաքներ
Owner of a Lonely Heart
«Owner of a Lonely Heart» («Միայնակ սրտի տեր»), անգլիական Yes պրոգ ռոք խմբի երգը՝ իրենց «90125» տասնմեկերորդ ստուդիական ալբոմից (1983)։ Հեղինակներն են խմբի կիթառահար Թրևոր Ռեբինը, վոկալիստ Ջոն Անդերսոնը, բաս-կիթառահար Քրիս Սքվայրը և պրոդյուսեր Թրևոր Հորնը։
Երգը, որը թողարկվել է 1983 թվականի նոյեմբերի 5-ին, դարձել է միջազգային հիթ՝ ընդգրկվելով աշխարհի շատ երկրների լավագույն հիթերի ցուցակում, ներառյալ ամերիկյան (№ 1 Billboard Hot 100-ում և № 1-ը Hot Mainstream Rock Tracks-ում 1984 թվականի հունվարին) և այլ (№ 2՝ Կանադա, Նիդեռլանդներ)  ։ 1984 թվականի արդյունքներով զբաղեցրել է 8-րդ տեղը ԱՄՆ-ում  ։
Երգը 1980-ականներին և 1990-ականներին բազմիցս երգել և քավեր-տարբերակներ ու ռեմիքսներ են ձայնագրել շատ երաժիշտներ, այդ թվում՝ Մայքլ Ջեքսոնը (D.S.1995 ), Ֆրենկ Զապպան, Deep Dish (2004) և Max Graham, որի 2005 թվականի սինգլը ներառվել է բրիտանական հիթ-շքերթի Top 10-ում  ։ Grand Theft Auto: Vice City համակարգչային խաղում «Owner of a Lonely Heart»  հնչում է որպես «Flash FM» ռադիոյի թրեքերից մեկը ։ Հաջորդ տարիներին երգը ներառվել է ավելի քան հարյուր լավագույն երաժշտության ալբոմ-ժողովածուների թրեք-լիստերում ։
Վիեմկա (ավան, Արտյոմովսկի շրջան)
Վիեմկա (Виїмка), ավան Ուկրաինայի Դոնեցկի մարզի Արտյոմովսկիում։
2001 թվականի տվյալներով Վիեմկա ավանում բնակվում էր 21 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի ավաններ
Դև (պոեմ)
Դև («Демон»), Միխայիլ Լերմոնտովի պոեմներից, որը գրվել է տասը տարի՝ 1829 թվականից մինչև 1839 թվականը։ Գրաքննադատները ստեղծագործությունը երկար ժամանակ թույլ չէին տալիս տպագրել և տարածել։ 1842 թվականին «Հայրենական գրառումներ» ամսագրում պոեմից հատվածներ հրապարակվեցին։ Ստեղծագործության առաջին ամբողջական հրատարակությունը տեղի ունեցավ 1856 թվականին Գերմանիայում, իսկ Ռուսաստանում՝ 1860 թվականին։
Սյուժե
Պոեմի հերոսը աշխարհի վրա թռչող «տխուր դևն է»՝ արտաքսված մի հոգի, որը բարձրությունից հետևում է երկրային տեսարաններին։ Սակայն ո՛չ Կովկասյան լեռները, ո՛չ Թերեք գետը, ո՛չ քարանձավները, ո՛չ էլ սոսիները չեն առաջացնում ոչ մի զգացմունք, բացի սառը արհամարհանքից։ Հանկարծ դևը ուշադրություն է դարձնում Թամարա իշխանուհուն, ով ալեհեր Գուրալայի դուստրն էր։ Գուրալայի մեծ տանը պատրաստվում էին երիտասարդ Թամարայի հարսանիքին, ով պետք է դառնար Սինոդալի իշխանի կինը։ Նրանք հարուստ քարավանով շարժվում էին դեպի հարսանեկան խնջույքը։ Սակայն երիտասարդ իշխանին վիճակված չէր հասնել հարսանյաց սեղանի մոտ։ Ճանապարհին նրա քարավանի վրա հարձակվում են աբրեկները, և ձին փեսացուին Գուրալի տան դարպասի մոտ է հասցնում արդեն մահացած։
Թամարայի մոտ կատարվածը ցնցում է առաջացնում։ Նրա ողբը ընհատում է մի կախարդական փայն, որը սփոփանքի խոսքեր է շշնջում ու խոստանում է կրկին ու կրկին վերադառնալ նրա մոտ։ Այդ պահից սկսած երիտասարդ իշխանուհին կորցնում է անդորրը։ Հասկանալով, որ իրեն հետապնդում է չար հոգին, Թամարան խնդրում է հորը իրեն ուղարկել վանք։ Սակայն վանքում նա անընդհատ նորից էր լսում այդ գրավիչ խոսքը։ Վերջապես դևը, երկար ժամանակ հետապնդելով իր ընտրյալին, որոշում է հայտնվել նրա սենյակում։ Թամարայի պահապան հրեշտակը փորձում է խոչընդոտել այդ ամենին, սակայն վերջինիս ջանքերը ապարդյուն էին։ Դևը երիտասարդ գեղեցկուհուն սեր է խոստովանում և խոստանում է նրան դարձնել աշխարհի թագուհի։ Թամարան արձագանքում է այդ ամենին և մեռնում նրա գրկում։ Գուրալը աղջկան թաղում է բարձր ժայռի վրա գտնվող վանքի մոտ։
Ստեղծման պատմություն
Պոեմի մտահղացումը տասնհինգամյա Լերմոնտովի մոտ առաջացել է Մոսկվայի համալսարանական պանսիոնատում սովորելու ժամանակ։ Ստեղծագործության վաղ գրված տարբերակներում բացակայում էր գործողության կոնկրետ վայրը. պատմությունը տեղի էր ունենում ռոմանտիկ տեսարանի պատկերի ներքո։ Աշխատանքի ընթացում բարդանում էին և՛ սյուժեն, և՛ հերոսների կերպարները։ Կերպարների միջև առաջանում էին տարբեր երկխոսություններ։ Մոտավորապես 1837 թվականին Լերմոնտովը պոեմի գործող անձանց տեղափոխեց Վրաստան (ստացած երկրորդ անվանումը՝ «Արևելյան հեքիաթ») և ստեղծագործությանը տվեց Կովկասյան կենցաղին բնորոշ երանգներ` ավելացնելով նաև ազգագրական տարրեր։ 1838 թվականին բանաստեղծը իր սիրելիին՝ Վարվարա Լոպուխինային նվիրեց հեղինակային ձեռագիրը հետևյալ նշումներով՝
Իսկ երկրորդ թերթիկում Լերմոնտովի նշումն է պոեմի մասին։
Չնայած դրան` պոեմի վրա աշխատանքը շարունակվեց ընդհուպ մինչև 1839 թվականի փետրվարը։ Մարտին «Դև» պոեմը ներկայացվեց գրաքննադատներին։ Գրաքննիչ Ալեքսանդր Նիկիտենկոն, որը ուսումնասիրում էր ձեռագիրը, այնտեղից հեռացրեց բազմաթիվ «խռովարար» հատվածներ։ Այնուամենայնիվ նա տվեց համաձայնություն։ Սակայն ավելի ուշ գրաքննիչները մերժեցին տպագրել «Դև» պոեմը։ Ըստ գրականագետ Աննա Ժուրավլյովայի՝ Լերմոնտովի պոեմը որոշակի իմաստով կրկնեց մեկ այլ ստեղծագործության՝ Գրիբոյեդովի «Խելքից պատուհաս» կատակերգության ճակատագիրը։ Երկու ստեղծագործություններն էլ ձեռք բերեցին մեծ համբավ ռուսական գրականության մեջ։
Հետազոտողներին հայտնի է «Դև» պոեմի առնվազն 8 տարբերակ։ Հեղինակի կենդանության օրոք պոեմը չի տպագրվել, խմբագիրներն այդպես էլ համաձայնության չեկան, թե որ տարբերակն է համարվում կանոնական։ Ձեռագրերը, որոնք փոխանցվել էին բանաստեղծի ընկերների ու ծանոթների միջոցով, համակցված չէին և վերցված էին տարբեր վարկածներից։
Գրականություն
Կատեգորիա:Միխայիլ Լերմոնտովի ստեղծագործություններ
Ռուբեն Օգանեզով
Ռուբեն Օգանեզով (1889, Քութայիս), հայ գեղանկարիչ։
Կենսագրություն
Նկարչական կրթությունը ստացել է Թիֆլիսի նկարչական դպրոցում, որտեղ աշակերտել է Եղիշե Թադևոսյանին։ 1906 թվականին մեկնել է Բելգիա և մինչև 1914 թվականը սովորել Ինժեներական դասընթացներում։ 1915-1917 թթ. սովորել է Փարիզի Ժյուլիան ակադեմիայում Ժան Պոլ Լորանսի մոտ։ 1918-1920 թթ. Թիֆլիսում մասնակցել է ցուցահանդեսների։ Վերադառնալով Ֆրանսիա` մասնակցել է Սալոններին ։
Մատենագրություն
Onnig Avedissian, Peintres et sculteurs Armeniens. Le Caire, 1959
Ծանոթագրություններ
Կատեգորիա:Հայ նկարիչներ Կատեգորիա:1889 ծնունդներ Կատեգորիա:Քութայիս քաղաքում ծնվածներ
Արգաու
Արգաու, նաև՝ Աարգաու (Aargau, Argovie, Argovia, Argovia), երբեմն՝ լատինացված ձևոով Argovia), կանտոն Շվեյցարիայի հյուսիսում, Աարե գետի ստորին հոսանքի մերձակայքում (այստեղից էլ՝ կանտոնի Aar-Gau անվանումը, որ գերմաներենից թարգմանած՝ նշանակում է Աարեի մարզ)։ Երկրի ամենախիտ բնակեցված կանտոններից մեկն է ։
Դեռևս մեր թվականությունից առաջ 200 թվականին Արգաուն ու շրջակա տարածքները գտնվել են հելվետների տիրապետության տակ, այնուհետև գրավվել են հին հռոմեացիների, իսկ մեր թվականության 6-րդ դարում՝ ֆրանկների կողմից ։ Հին հռոմեացիները ներկայիս Բրուգգի մոտակայքում խոշոր բնակավայր են հիմնել՝ Վինդոնիսա անվանումով ։ Պատմաճարտարապետական նշանավոր հուշարձաններից են նաև Հաբսբուրգների ամրոցի ավերակները (այդ նույն Բրուգգի մերձակայքում),Քյոնիգսֆելդենի աբբայության վանքը՝ սքանչելի նկարազարդված միջնադարյան լուսամուտներով, Ֆարի վանական համալիրը...
Աշխարհագրություն
Կանտոնի վարչական կենտրոնը Արաու քաղաքն է, որ գտնվում է Աարե գետի ափին։ Հյուսիսում կանտոնը սահմանակից է Գերմանիայի Դաշնության Բադեն-Վյուրտեմբերգ երկրամասին (սահմանագիծն անցնում է Հռենոս գետով)։ Շվեյցարիայի խոշոր գետերից ևս մեկը՝ Ռոյսն էլ է հոսում Արգաուի տարածքով, որն ընդհանուր առմամբ կազմում է 1404 քառակուսի կիլոմետր։
Տարածքի մեծ մասն զբաղեցնում են բերրի դաշտերն ու հովիտները, որոնք ոռոգվում են Աարեի ու նրա վտակների ջրերով։ Հանդիպում են նաև ոչ բարձր, անտառապատ բլուրներ։ Տարածքի 15 տոկոսը գրավում են շինություններն ու ճանապարհները ։ Բնակչության խտությունը նույնպես բավականին բարձր է՝ մեկ քառակուսի կիլոմետրի վրա՝ 450 մարդ։
Ժողովրդագրություն
Կանտոնի բնակչության թվաքանակը պատմական ժամանակի ընթացքում կրել է հետևյալ փոփոխությունները.
Արտաքին հղումներ
Կատեգորիա:Շվեյցարիայի վարչական բաժանում Կատեգորիա:Շվեյցարիայի կանտոններ
Հայաստանի ազգային ռադիոյի էստրադային–սիմֆոնիկ նվագախումբ
Հայաստանի ազգային ռադիոյի էստրադային–սիմֆոնիկ նվագախումբ, կազմակերպվել է 1972 թվականին, Երևանում, հեռուստատեսության և ռադիոյի էստրադային նվագախմբի (1967-1972, հիմնադիր և գեղարվեստական ղեկավար Մարտին Վարդազարյան) հիման վրա, որն իր հերթին ստեղծել էր գործիքային հնգյակի (հիմնադիր և գեղարվեստական ղեկավար Կոնստանտին Օրբելյան, 1954-1956, 1956-1967 թվականներին՝ Էդվարդ Բաղդասարյան) վերակազմավորումից, որպես հեռուստատեսության և ռադիոյի էստրադային սիմֆոնիկ նվագախումբ. 1972-1986 թվականներին գեղարվեստական ղեկավար Մելիք Մավիսակալյան, 1986-1987 թվականներին գեղարվեստական ղեկավար և դիրիժոր՝ Ստեփան Շաքարյան, 1987 թվականից՝ գեղարվեստական ղեկավար Երվանդ Երզնկյան, դիրիժոր՝ Մարտին Վարդազարյան (1989 թվականից)։ Գործիքային կազմը՝ 4 շեփոր, 4 տրոմբոն, 5 սաքսաֆոն, ֆլեյտա, դաշնամուր, սինթեզատոր, կիթառ, բաս-կիթառ, տավիղ, հարվածային և լարային նվագարաններ։ Նվագացանկում՝ Արտեմի Այվազյանի, Առնո Բաբաջանյանի, Ալեքսանդր Աճեմյանի, Էդվարդ Բաղդասարյանի, Ալեքսեյ Հեքիմյանի, Կոնստանտին Օրբելյանի, Ռոբերտ Ամիրխանյանի, Ստեփան Շաքարյանի և այլոց երկերը։ Համերգներով հանդես է եկել ԽՍՀՄ քաղաքներում, արտասահմանյան մի շարք երկրներում։